105 
Han stod i venskabeligt Forhold til alle, der interesserede 
sig for Entomologi. Af samtidige, nu afdøde Entomolo- 
ger stod han foruden med Løvendal og Schlick særligt 
i personlig Forbindelse med Oberst Baron Rosenkranz, 
Professor Gædeken, Brygger Johansen og Dr. phil. 
Chr. Jørgensen, hvilke han hver for sig følte sig til- 
trukket af og højt værdsatte. Ved Korrespondancer stod 
han i venskabelig Forbindelse saavel med udenlandske, 
som Schilsky i Berlin, som med de fleste danske uden for 
København levende Entomologer. løvrigt var enhver der 
interesserede sig for Studiet af Insekter ham velkommen. 
Med sin egen Erfaring fra Ungdommen, om hvor vanske- 
ligt det var at undvære den første Vejledning, tog han 
sig med Glæde af de yngre Samlere, der henvendte sig 
til ham, og jeg tror, at mange af disse er ham taknem- 
lige for Bestemmelser og gode Anvisninger. 
Engelhart samlede saa vidt muligt sine Dyr selv, men 
kompletterede sin Samling ved at bytte med andre, hvad 
han dog ikke holdt af skete forretningsmæssigt. Naar han 
selv havde taget en for Samlere attraaelsesværdig Art, delte 
han saa mange Eksemplarer ud som han kunde undvære, 
og var tilfreds naar hans Venner paa lignende Maade 
imødekom ham. Af og til hændte det, at han delte saa 
gavmildt ud af sit indsamlede Materiale, at han selv mang- 
lede Arter, som han mente at have sat til Side til sin egen 
Samling. Han blev lidt ked derover, men trøstede sig i 
Reglen med, at han nok næste Aar vilde genfinde Arten. 
Mænd af den Støbning skaber Sympati og Tillid, og 
det var særlig Erkendelsen heraf, som bevirkede at Engel- 
hart ved Schlicks Fratræden i 1909 blev valgt til Formand 
for Entomologisk Forening, og han har siden enstemmig 
været genvalgt. 
Det laa i hans Plan at højne Foreningen, saavel udad 
som indad til og faa samlet saa mange entomologisk 
interesserede Mennesker som muligt under Foreningen. 
Dennes daarlige financielle Status skaffede ham mange 
